CELEX: 52015PC0119
Language: mt
Date: 2015-03-11 00:00:00
Title: Rakkomandazzjoni għal DEĊIŻJONI TAL-KUNSILL li tawtorizza l-ftuħ ta' negozjati dwar ftehimiet dwar l-eżenzjoni mill-viża għal soġġorn qasir bejn l-Unjoni Ewropea u l-Kolombja u l-Perù

RESTREINT UE/EU RESTRICTED

                              IL-KUMMISSJONI
                              EWROPEA

                                                       Brussell, 11.3.2015
                                                       COM(2015) 119 final

     This document was downgraded/declassified
     Date           16.1.2020
     By             M. SHOTTER
     Authority      DG HOME

                                     Rakkomandazzjoni għal

                                  DEĊIŻJONI TAL-KUNSILL

     li tawtorizza l-ftuħ ta' negozjati dwar ftehimiet dwar l-eżenzjoni mill-viża għal soġġorn
                        qasir bejn l-Unjoni Ewropea u l-Kolombja u l-Perù

MT                                                                                               MT
                       RESTREINT UE/EU RESTRICTED
 ---pagebreak---                             RESTREINT UE/EU RESTRICTED
                                 MEMORANDUM TA' SPJEGAZZJONI

     1.      INTRODUZZJONI
     1.1.    Sfond
     Ir-Regolament tal-Kunsill (KE) Nru 539/20011 jelenka t-tliet pajjiżi li ċ-ċittadini tagħhom irid
     ikollhom viża fil-pussess tagħhom meta jaqsmu l-fruntieri esterni tal-Istati Membri u dawk li
     ċ-ċittadini tagħhom huma eżenti minn dan ir-rekwiżit. Ir-Regolament (KE) Nru 539/2001
     huwa applikat mill-Istati Membri kollha, bl-eċċezzjoni tal-Irlanda u tar-Renju Unit, u mill-
     Islanda, il-Liechtenstein, in-Norveġja u l-Isvizzera.
     Ir-Regolament (UE) Nru 509/2014 tal-Parlament Ewropew u tal-Kunsill2 li jemenda r-
     Regolament (KE) Nru 539/2001 jittrasferixxi 19-il pajjiż għall-Anness II, li jelenka l-pajjiżi
     terzi li ċ-ċittadini tagħhom huma eżenti mir-rekwiżit tal-viża. Dawn id-19-il pajjiż huma: il-
     Kolombja, Dominika, Grenada, Kiribati, il-Gżejjer Marshall, il-Mikroneżja, Nauru, il-Palaw,
     il-Perù, Santa Luċija, Saint Vincent u l-Grenadini, Samoa, il-Gżejjer Solomon, Timor-Leste,
     Tonga, Trinidad u Tobago, Tuvalu, l-Emirati Għarab Magħquda u l-Vanwatu. Ir-referenza
     għal kull wieħed minn dawn il-pajjiżi fl-Anness II hija akkumpanjata b'nota f'qiegħ il-paġna li
     "l-eżenzjoni mir-rekwiżit tal-viża tapplika mid-data tad-dħul fis-seħħ ta' ftehim dwar l-
     eżenzjoni mill-viża li għandu jiġu konkluż mal-Unjoni Ewropea".
     Fis-17 ta' Lulju 2014 il-Kummissjoni adottat Rakkomandazzjoni lill-Kunsill għall-ftuħ ta'
     negozjati dwar l-eżenzjoni mill-viża ma' 17 mill-pajjiżi elenkati hawn fuq, jiġifieri kollha
     kemm huma għajr il-Kolombja u l-Perù. Skont il-Premessa 5 tar-Regolament (UE)
     Nru 509/2014 u d-dikjarazzjoni konġunta maħruġa fil-ħin tal-adozzjoni, dawn iż-żewġ pajjiżi
     kienu soġġetti għal proċedura speċifika li kienet teħtieġ valutazzjoni ulterjuri tal-ilħiq min-
     naħa tagħhom tal-kriterji rilevanti, qabel ma l-Kummissjoni setgħet tippreżenta
     rakkomandazzjonijiet lill-Kunsill għal deċiżjonijiet li jawtorizzaw il-ftuħ ta' negozjati dwar
     ftehimiet dwar l-eżenzjoni mill-viża ma' dawn iż-żewġ pajjiżi. Din il-valutazzjoni kienet fir-
     rapporti adottati mill-Kummissjoni fid-29 ta' Ottubru 20143. Ir-rapporti ġew diskussi fil-
     Kumitat LIBE tal-Parlament Ewropew fil-5 ta' Novembru 2014 u fil-grupp ta' ħidma dwar il-
     viża tal-Kunsill fil-21 ta' Novembru 2014. Il-valutazzjonijiet intlaqgħu tajjeb kemm fil-
     kumitat kif ukoll fil-grupp ta' ħidma, għalkemm kien hemm xi tħassib rigward il-ħtieġa li jiġi
     żgurat li r-reġim ħieles mill-viża jkun marbut mal-ħruġ ta' passaporti bijometriċi fiż-żewġ
     pajjiżi u għal kooperazzjoni aħjar rigward ir-ritorn ta' migranti irregolari.
     Minħabba l-valutazzjoni pożittiva tal-ilħiq tar-rekwiżiti rilevanti mill-Kolombja u mill-Perù,
     il-Kummissjoni qiegħda issa tirrakkomanda li l-Kunsill jawtorizzaha li tibda n-negozjati dwar
     l-eżenzjoni mill-viża maż-żewġ pajjiżi.
     Id-dispożizzjoni legali li l-eżenzjoni mill-viża tkun soġġetta għal ftehimiet bejn l-Unjoni
     Ewropea u l-Kolombja u l-Perù hija primarjament maħsuba sabiex tissalvagwardja b'mod
     1
            Ir-Regolament tal-Kunsill (KE) Nru 539/2001 tal-15 ta' Marzu 2001 li jelenka l-pajjiżi terzi li ċ-ċittadini
            tagħhom għandhom ikollhom fil-pussess tagħhom meta jaqsmu l-fruntieri esterni u dawk iċ-ċittadini li
            huma eżentati minn dik il-ħtieġa, ĠU L 81, 21.03.2001, p. 1.
     2
            Ir-Regolament (UE) Nru 509/2014 tal-Parlament Ewropew u tal-Kunsill tal-15 ta' Mejju 2014 li
            jemenda r-Regolament tal-Kunsill (KE) Nru 539/2001 tal-15 ta' Marzu 2001 li jelenka l-pajjiżi terzi li ċ-
            ċittadini tagħhom għandu jkollhom viża fil-pussess tagħhom meta jaqsmu l-fruntieri esterni u dawk li ċ-
            ċittadini huma eżentati minn dik il-ħtieġa, ĠU L 149, 20.05.2014, p. 67.
     3
            COM 2014 (663) għall-Perù u COM 2014 (665) għall-Kolombja

MT                                                          2                                                             MT
                            RESTREINT UE/EU RESTRICTED
 ---pagebreak---                           RESTREINT UE/EU RESTRICTED
     effettiv il-prinċipju tar-reċiproċità fir-rigward tal-eżenzjoni mill-viża. Il-ftehimiet bejn l-
     Unjoni Ewropea u l-Kolombja u l-Perù għandhom jinkorporaw bis-sħiħ il-prinċipju ta'
     reċiproċità billi jinkludu n-nuqqas li jiġi rispettat dak il-prinċipju fost ir-raġunijiet għal
     sospensjoni jew terminazzjoni.
     Il-prinċipju ta' eżenzjoni mill-viża għal ċittadini tal-Kolombja u l-Perù, li ġie stabbilit fir-
     Regolament (UE) Nru 509/2014, u billi l-Kummissjoni tinsab sodisfatta bl-ilħiq tal-kriterji
     għall-eliminazzjoni tar-rekwiżit tal-viża miż-żewġ pajjiżi, issa l-Kummissjoni qiegħda tfittex
     li teffettwah b'mod prattku billi tissottometti Rakkomandazzjoni lill-Kunsill sabiex tawtorizza
     lill-Kummissjoni sabiex tiftaħ negozjati għall-konklużjoni ta' ftehimiet bilaterali dwar l-
     eżenzjoni mill-viża bejn l-Unjoni Ewropea u l-Kolombja u l-Perù.

     1.2.     Id-direttivi ta' negozjati
     Il-ftehimiet mal-Kolombja u l-Perù se jsegwu mill-qrib il-preċedenti stabbiliti mill-ftehimiet
     dwar l-eżenzjoni mill-viża eżistenti tal-UE, b'mod partikolari, ma' Antigwa u Barbuda4, il-
     Baħamas5, il-Barbados6, il-Mawrizju7, Saint Kitts u Nevis8 u s-Seychelles9, kif ukoll il-
     ftehimiet dwar l-eżenzjoni mill-viża maż-17-il pajjiż l-ieħor trasferiti għall-Anness II tar-
     Regolament (KE) Nru 539/2001 mir-Regolament (UE) Nru 509/2014.
     Il-ftehimiet għandhom jipprevedu u jiddeterminaw il-perjodu ta' soġġorn awtorizzat skont l-
     eżenzjoni mill-viża, meta wieħed iqis l-eżistenza taż-żona Schengen mingħajr fruntieri interni
     li fihom huwa żgurat il-moviment ħieles tal-persuni. Kull ftehim għandu jipprevedi t-tneħħija
     tar-rekwiżit tal-viża għal soġġorni previsti ta' mhux aktar minn 90 jum f'perjodu ta' 180 jum
     biss. L-ammissjoni u l-immigrazzjoni ma jiġux koperti.
     Essenzjalment, il-ftehimiet jikkonfermaw it-tneħħija tar-rekwiżit tal-viża għaċ-ċittadini
     Kolombjani u Peruvjani mill-Unjoni Ewropea u t-tneħħija tar-rekwiżit tal-viża għaċ-ċittadini
     tal-Istati Membri kollha mill-Kolombja u l-Perù.
     Il-ftehimiet għandhom jiddefinixxu l-kategoriji taċ-ċittadini li jibbenefikaw mill-eżenzjoni
     mill-viża, jiġifieri d-detenturi ta' passaport ordinarju, u d-detenturi ta' passaport diplomatiku,
     ta' servizz, uffiċjali u speċjali. Għandhom jiddefinixxu wkoll l-iskopijiet tal-ivvjaġġar (bħal
     turiżmu jew xogħol) li għalih għandha tiġi applikata l-eżenzjoni mill-viża.
     Barra minn hekk, il-ftehimiet għandhom iqisu wkoll is-sitwazzjoni tal-Istati Membri li
     għadhom ma japplikawx l-acquis ta' Schengen bis-sħiħ. Diment li ma jkunux parti miż-żona
     Schengen mingħajr fruntieri interni, l-eżenzjoni mill-viża għandha tikkonferixxi dritt ta'
     soġġorn ta' massimu ta' 90 jum fit-territorju ta' kull Stat Membru, indipendentement mill-
     perjodu kkalkulat għaż-żona sħiħa ta' Schengen.

     4
            ĠU L 169, 30.06.2009, p. 3-8
     5
            ĠU L 169, 30/06/2009, p. 24-29
     6
            ĠU L 169, 30/06/2009, p. 10-15
     7
            ĠU L 169, 30/06/2009, p. 17-22
     8
            ĠU L 169, 30/06/2009, p. 38-43
     9
            ĠU L 169, 30/06/2009, p. 31-36

MT                                                   3                                                    MT
                          RESTREINT UE/EU RESTRICTED
 ---pagebreak---                            RESTREINT UE/EU RESTRICTED
     2.       SKOP U BAŻI ĠURIDIKA
     Din ir-rakkomandazzjoni hija sottomessa lill-Kunsill sabiex jawtorizza lill-Kummissjoni
     sabiex tinnegozja ftehimiet ta' eżenzjoni mill-viża għal soġġorn qasir mal-Kolombja u l-Perù
     li fihom drittijiet u obbligi ċari, mhux ambigwi u vinkolanti li jiżguraw it-tneħħija tar-rekwiżit
     tal-viża għaċ-ċittadini tal-Istati Membri u tal-Kolombja u l-Perù li jidħlu fit-territorju tal-parti
     kontraenti l-oħra għal soġġorn ta' mhux iktar minn 90 jum.
     Ir-Regolament (KE) Nru 539/2001 huwa bbażat fuq l-Artikolu 77(2)(a) tat-Trattat dwar il-
     Funzjonament tal-Unjoni Ewropea. In-negozjati dwar il-ftehimiet ta' eżenzjoni mill-viża ma'
     pajjiżi terzi huma fi ħdan il-kompetenza esklużiva tal-Unjoni.
     L-Unjoni għandha teżerċita l-kompetenza esklużiva tagħha bil-għan li tikkonkludi l-ftehimiet
     komprensivi mal-Kolombja u l-Perù fuq eżenzjoni reċiproka mill-viża. Dawn il-ftehimiet
     għandhom jipprevalu fuq ftehimiet biltaerali konklużi ma' Stati Membri u l-Kolombja u l-Perù
     safejn id-dispożizzjonijiet tagħhom jikkonċernaw kwistjonijiet fi ħdan l-iskop tal-ftehim tal-
     Unjoni.

     3.       APPLIKABBILTÀ GĦALL-PAJJIŻI ASSOĊJATI
     L-Unjoni ma għandha l-ebda saħħa sabiex tikkonkludi l-ftehimiet dwar l-eżenzjoni mill-viża
     mal-Kolombja u l-Perù li jorbtu lill-erba' pajjiżi assoċjati mal-implimentazzjoni tal-acquis ta'
     Schengen, inkluża l-politika komuni dwar il-viżi.
     Sabiex jiġi żgurat approċċ komuni lejn il-Kolombja u l-Perù dwar kwistjonijiet irregolati f'dan
     il-ftehim, il-partijiet għall-ftehim bejn l-Unjoni u l-Kolombja u l-Perù jaqblilhom jehmżu
     dikjarazzjoni konġunta li tiddikjara x-xewqa li l-Kolombja u l-Perù, minn naħa, u l-Islanda, il-
     Liechtenstein, in-Norveġja u l-Isvizzera, min-naħa l-oħra, jikkonkludu ftehimiet bilaterali
     separati dwar l-eżenzjoni mill-viża, u d-dispożizzjonijiet tagħhom għandhom jiġu allinjati ma'
     dawk tal-ftehimiet bejn l-Unjoni u l-Kolombja u l-Perù.

MT                                                    4                                                     MT
                           RESTREINT UE/EU RESTRICTED
 ---pagebreak---                               RESTREINT UE/EU RESTRICTED

                                               Rakkomandazzjoni għal

                                           DEĊIŻJONI TAL-KUNSILL

      li tawtorizza l-ftuħ ta' negozjati dwar ftehimiet dwar l-eżenzjoni mill-viża għal soġġorn
                         qasir bejn l-Unjoni Ewropea u l-Kolombja u l-Perù

     IL-KUNSILL TAL-UNJONI EWROPEA,
     Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-
     Artikolu 218(3) u (4) tiegħu,
     Wara li kkunsidra r-rakkomandazzjoni mill-Kummissjoni Ewropea, wara l-valutazzjoni
     pożittiva tagħha tal-ilħiq tal-kriterji rilevanti mill-Kolombja u l-Perù
     Billi:
     (1)      Ir-Regolament (UE) Nru 509/2014 tal-Parlament Ewropew u tal-Kunsill10 ittrasferixxa
              r-referenzi għall-Kolombja u l-Perù mill-Anness I għall-Anness II tar-Regolament tal-
              Kunsill (KE) Nru 539/200111.
     (2)      Ir-referenza għal dawn il-pajjiżi hija akkumpanjata b'nota f'qiegħ il-paġna li tindika li
              l-eżenzjoni mir-rekwiżit tal-viża tapplika mid-data tad-dħul fis-seħħ ta' ftehim dwar l-
              eżenzjoni mill-viża li għandu jiġu konkluż mal-Unjoni Ewropea.
     (3)      Il-Kummissjoni ivvalutat b'mod pożittiv l-ilħiq tal-kriterji rilevanti mill-Kolombja u l-
              Perù fid-dawl tan-negozjati tal-ftehimiet dwar l-eżenzjoni mill-viża bejn l-Unjoni
              Ewropea u ż-żewġ pajjiżi.
     (4)      In-negozjati għandhom jinfetħu bil-ħsieb li jikkonkludu dawn il-ftehimiet mal-
              Kolombja u l-Perù.
     ADOTTA DIN ID-DEĊIŻJONI:

                                                        Artikolu 1
     Il-Kummissjoni hija b'dan awtorizzata li tinnegozja, f'isem l-Unjoni, il-ftehimiet dwar l-
     eżenzjoni mill-viża mal-Kolombja u l-Perù.

     10
              Ir-Regolament (UE) Nru 509/2014 tal-Parlament Ewropew u tal-Kunsill tal-15 ta' Mejju 2014 li
              jemenda r-Regolament tal-Kunsill (KE) Nru 539/2001 tal-15 ta' Marzu 2001 li jelenka l-pajjiżi terzi li ċ-
              ċittadini tagħhom għandu jkollhom viża fil-pussess tagħhom meta jaqsmu l-fruntieri esterni u dawk li ċ-
              ċittadini huma eżentati minn dik il-ħtieġa, ĠU L 149, 20.05.2014, p. 67.
     11
              Ir-Regolament tal-Kunsill (KE) Nru 539/2001 tal-15 ta' Marzu 2001 li jelenka l-pajjiżi terzi li ċ-ċittadini
              tagħhom għandhom ikollhom fil-pussess tagħhom meta jaqsmu l-fruntieri esterni u dawk iċ-ċittadini li
              huma eżentati minn dik il-ħtieġa, ĠU L 81, 21.03.2001, p. 1.

MT                                                            5                                                             MT
                              RESTREINT UE/EU RESTRICTED
 ---pagebreak---                            RESTREINT UE/EU RESTRICTED
                                                 Artikolu 2
     Id-direttivi ta' negozjati huma stabbiliti fl-Anness.

                                                 Artikolu 3
     In-negozjati jitwettqu f'konsultazzjoni mal-Grupp ta' Ħidma dwar il-Viża tal-Kunsill.

                                                 Artikolu 4
     Din id-Deċiżjoni hija indirizzata lill-Kummissjoni.
     Magħmul fi Brussell, 11.3.2015

     Għall-Kunsill
     Il-President

MT                                                    6                                      MT
                           RESTREINT UE/EU RESTRICTED
 ---documentbreak---                        RESTREINT UE/EU RESTRICTED
                       RESTREINT UE/EU RESTRICTED

                              IL-KUMMISSJONI
                              EWROPEA

                                                       Brussell, 11.3.2015
                                                       COM(2015) 119 final

                                                       ANNEX 1

     This document was downgraded/declassified
     Date           16.1.2020
     By             M.SHOTTER
     Authority      DG HOME

                                            ANNESS

                                              għar-

                          Rakkomandazzjoni għal Deċiżjoni tal-Kunsill

     li tawtorizza l-ftuħ ta' negozjati dwar ftehimiet dwar l-eżenzjoni mill-viża għal soġġorn
                        qasir bejn l-Unjoni Ewropea u l-Kolombja u l-Perù

MT                                                                                               MT
                       RESTREINT UE/EU RESTRICTED
 ---pagebreak---                            RESTREINT UE/EU RESTRICTED
                                                ANNESS […]
                                            Direttivi ta' Negozjati
     Matul in-negozjati l-Kummissjoni għandu jkollha l-għan li tilħaq l-objettivi stabbiliti fid-
     dettall hawn taħt.

     1.       SKOP U AMBITU TAL-FTEHIMIET
     L-iskop tal-ftehimiet għandu jkun li jistabbilixxu drittijiet u obbligi ċari, mhux ambigwi u
     vinkolanti li jiżguraw l-eżenzjoni mir-rekwiżit tal-viża għal soġġorni qosra kemm għaċ-
     ċittadini tal-Kolombja u tal-Perù li jaqsmu l-fruntieri esterni tal-Istati Membri kif ukoll għaċ-
     ċittadini tal-Istati Membri li jaqsmu l-fruntieri ta' dawn il-pajjiżi.

     2.       KWISTJONIJIET SPEĊIFIĊI
     Il-ftehimiet għandhom jiddefinixxu l-kategoriji taċ-ċittadini tal-UE u ċ-ċittadini tal-Kolombja
         u tal-Perù kkonċernati li għandhom jibbenefikaw mill-eżenzjoni mill-viża, jiġifieri d-
         detenturi ta' passaporti ordinarji u d-detenturi ta' passaporti diplomatiċi, ta' servizz, uffiċjali
         u speċjali. Id-dikjarazzjonijiet mehmuża ma' dawn il-ftehimiet għandhom ifakkru l-
         pjanijiet tal-Kolombja u tal-Perù li jibdew joħorġu passaporti bijometriċi għaċ-ċittadini
         tagħhom matul is-sena 2015.
     Il-ftehimiet għandhom jiddefinixxu l-iskop tas-soġġorn li għalih tiġi stabbilita l-eżenzjoni
         mill-viża: turiżmu, żjajjar familjari, xogħol eċċ. L-eżenzjoni mill-viża ma għandhiex
         tapplika għal persuni li jidħlu għal perjodu ta' mhux aktar minn 90 jum sabiex iwettqu
         attività ekonomika bi qligħ.
     Il-ftehimiet għandhom jiddefinixxu wkoll it-tul tas-soġġorn permess skont l-eżenzjoni mill-
         viża. Fil-każ ta' ċittadin tal-UE, dan għandu jkun 90 jum f'kull perjodu ta' 180 jum fit-
         territorju tal-Kolombja u l-Perù, u fil-każ taċ-ċittadini Kolombjani u Peruvjani, dan għandu
         jkun 90 jum f'kull perjodu ta' 180 jum fiż-żona Schengen.
     Il-ftehimiet għandhom jipprovdu li, eċċezzjonalment, u għal perjodu tranżizzjonali, is-
         soġġorn fiż-żona Schengen kopert mill-eżenzjoni mill-viża ta' 90 jum f'kull perjodu ta' 180
         jum għandu jiġi kkalkulat independentement minn kull soġġorn fi Stat Membru li għadu
         ma jimplimentax kompletament l-acquis ta' Schengen.
     Il-ftehimiet għandhom ikunu ċari li l-eżenzjoni mill-viża tapplika indipendentement mill-
         mezz ta' trasport użat sabiex tinqasam il-fruntiera.
     Il-ftehimiet għandhom ikunu ċari li kwistjonijiet barra mill-ambitu tal-ftehimiet ikomplu
         jkunu rregolati mil-liġi nazzjonali u d-dritt tal-Unjoni. Dan japplika b'mod partikolari għal
         kundizzjonijiet oħrajn tad-dħul, rifjuti tad-dħul, estensjoni jew soġġorn ta' aktar minn tliet
         xhur, eċċ.

     3.       ĠESTJONI TAL-FTEHIMIET
     Il-ftehimiet mal-Kolombja u l-Perù għandu jkollhom dispożizzjoni li tistabbilixxi kumitat ta'
     esperti. Il-kumitati għandhom ikunu magħmula minn rappreżentanti tal-Unjoni Ewropea u tal-
     Kolombja u l-Perù rispettivament. L-Unjoni għandha tkun irrappreżentata mill-Kummissjoni.
     B'mod partikolari, il-kumitat ta' esperti għandu jkollu l-kompitu li:

MT                                                     2                                                       MT
                           RESTREINT UE/EU RESTRICTED
 ---pagebreak---                            RESTREINT UE/EU RESTRICTED
     –        jissorvelja l-implimentazzjoni tal-ftehim; u
     –        jissuġġerixxi emendi u jżid miegħu.

     4.       RELAZZJONIJIET MA' FTEHIMIET BILATERALI EŻISTENTI BEJN L-ISTATI
              MEMBRI U L-KOLOMBJA U L-PERÙ
     Kull ftehim għandu jkollu klawsola li biha, mid-dħul fis-seħħ tiegħu, id-dispożizzjonijiet
     tiegħu jieħdu preċedenza fuq ftehimiet bilaterali jew id-dispożizzjonijiet ta' kull ftehim jew
     arranġament bilaterali konkluż bejn l-Istati Membri individwali u l-Kolombja u l-Perù, safejn
     id-dispożizzjonijiet tiegħu jkunu jikkonċernaw kwistjonijiet fi ħdan l-ambitu tal-ftehim.

     5.       APPLIKAZZJONI TERRITORJALI, DĦUL FIS-SEĦĦ, TUL, SOSPENSJONI U
              TERMINAZZJONI TAL-FTEHIMIET
     Il-ftehimiet għandu jkollhom dispożizzjonijiet relatati mal-applikazzjoni territorjali tagħhom –
     fil-każ ta' Franza u l-Pajjiżi l-Baxxi, l-eżenzjoni mill-viża tintitola liċ-ċittadini tal-Kolombja u
     l-Perù li jibqgħu biss fit-territorji Ewropej ta' dawk l-Istati Membri – u d-dħul fis-seħħ u t-tul
     tagħhom. Dawn għandhom jiġu konklużi għal perjodu indefinit u għandu jkollhom
     dispożizzjonijiet li jippermettu lil parti kontraenti li tissospendi u/jew ittemm il-ftehim kollu
     jew parti minnu. Ir-raġunijiet għas-sospensjoni għandhom jinkludu b'mod partikolari t-theddid
     għall-politika u s-sigurtà pubblika, l-immigrazzjoni irregolari, u l-introduzzjoni mill-ġdid ta'
     rekwiżit tal-viża minn parti minnhom. Rigward il-kwistjoni speċifika tal-immigrazzjoni
     irregolari, id-dikjarazzjonijiet mehmuża għandhom ifakkru li skont l-Artikolu 49 (3) tad-
     Djalogu Politiku u l-Ftehim ta' Kooperazzjoni1 bejn il-Komunità Ewropea u l-Istati Membri
     tagħha, minn naħa waħda, u l-Komunità Andina u l-pajjiżi membri tagħha, min-naħa l-oħra,
     il-partijiet jaqblu li jirriammettu il-migranti irregolari tagħhom.
     Il-Kolombja u l-Perù għandhom ikunu intitolati li jissospendu jew itemmu l-ftehim rispettiv
     tagħhom fir-rigward tal-Unjoni Ewropea kollha kemm hi biss, u mhux fir-rigward ta' Stat
     Membru wieħed jew aktar individwalment. L-Unjoni għandha tkun intitolata li tissospendi
     jew ittemm il-ftehimiet fir-rigward tal-Istati Membri kollha biss.

     1
            COM(2003) 695. Il-Ftehim għadu ma daħalx fis-seħħ billi l-UE għadha ma rratifikatux. Madankollu,
            huwa mistenni li jidħol fis-seħħ matul l-2015.

MT                                                     3                                                       MT
                           RESTREINT UE/EU RESTRICTED